Sekondi Hasaacas F.C

**Sekondi Hasaacas F.C** anɛ Ghana bɔɔl nwɛ'ɛb la'aʋŋ tʋʋm kpɛŋ bɛ Sekondi-Takoradi. la'aʋŋ la da di bɔɔl nwɛ'ɛb linɛ buon ye Ghana premier League la bɛ yʋʋm 1977 la ni, ka nannana ba yʋ'ʋn paasnɛ Division one League lin yi Ghana Premier league dinɛ naam 2015 saŋa la.

Di anɛ bɔɔl nwɛ'ɛb kanɛ ka nidib bɛdigʋ nɔŋi li bɛ Western Region linɛ mɔr nidib kal wʋʋ tusa-tusa anaasi la ni. Ba buonɛ li di'ɛma yʋ'ʋr buon ye Hasma, ka ba siakid ye 'Ti na tʋm'. sʋŋir linɛ bɛ li ni anɛ linɛ ka ba buon ye sa'alʋg, ka bɔɔl nwɛ'ɛb kan ma'a mɔri li suokanɛ ka ba dɔlisid maannɛ ba sumalisim, ka li anɛ vuud linɛ ka maan ye Dooo la ba ya'a ɛɛnti di ya'an. Nwɛ'ɛb la'aʋŋ kaŋa naamnɛ 1931, ka da nan an Ghana Telecom premier League la yinne. ka lin da bɛ Globacom Premier League ni la, li yʋma pisi nya'aŋ, li da tɔlis keŋ Poly Tank Division one League la ni bɛ 2010 la ni.

Ba buon nwɛ'ɛb la'asʋg kaŋa yee ' West pamis dim', ka li anɛ bam ma'a da an Ghana bɔɔl nwɛ'ɛdib banɛ nyaŋi nwɛ' nɛ Fortuna Dusseldorf dim ka ba di taaba 3-3 West Africa wʋsa bɔɔl nwɛ'ɛb saŋa, ka da li'el German baba la yʋʋm 1959 la li nwadis anii la ni.

## Pin'ilʋg Labakʋda
Club la da pin'ilinɛ 1931 la ni, ka mɛ da nan paas Ghana Telecom Premier League la ni. Club la da bɛ Globacom premier league ni la li yʋma pisi nya'aŋ ka li lɛb nya'aŋ keŋ Poly Tank Division One League ni 2010.

Ba da buon Cluba la nɛ ye pamis dim, bɔzgɔ ban ma'a da Ghana bɔɔl nwɛ'ɛdib banɛ nyaŋi nwɛ' nɛ Fortuna Dusseldorf dim ka ba di taaba azinzima saŋkanɛ ka ba da nwɛ'ɛd giligid Africa datiuŋ tɛɛns linɛ lam Geman wʋsa ni la,yʋʋm 1959 li nwadis anii la ni. Bɔɔl nwɛ'ɛdib ban ma'a da an tempʋkan bɔɔl nwɛ'ɛdib banɛ da paas Ghana premiership la ni yʋma 1996-1997, hali ti paae saŋkanɛ ba da lɛb Division One bɛ 2009-2010 league la ni.

Sekondi Hasaaccas club la bas labasʋŋ pin'ilʋgʋn, ba da yiis nwɛ'ɛdib anaasi banɛ mi'i nwɛ'ɛb hali ka ba keŋ paas Black Stars dim la ni, ka lɛn nɔki ba bɔɔl nwɛ'ɛdib anu ka ba paas nwɛ'ɛdib banɛ da di 1982 African cup of Nations la bɛ Tripoli line bɛ Libya sʋ'ʋlʋmin la.

Banɛ sʋŋid Sekondi Hasaacas FC la ba buonnɛ ba ye sa'annib. Ba kal an wʋʋ kɔbis tusa nɛ n bɛ sʋ'ʋlʋmin la, ka dɔli sʋŋid club la tuon ken yɛla zin'ig wʋsa ni. club la mɔr labasʋŋ, amaa ba mɔr yʋ'ʋsʋŋ nɛ ban kʋ pamis dim la zug. Dinzug ba mɔr banɛ nɔŋi ba yɛla nɛ banɛ kʋmmi ba yɛla teŋ wʋsa ni; li sid anɛ sida ye bɔɔl nwɛ'ɛdib bɛdigʋ gaŋi Sekondi Hasaacas paas ayi kanɛ ka ba na dɔl ka sʋŋ. 

### Pin'ilug yʋma
Sekondi Hasaacas pin'ilʋg da anɛ nidib ayi banɛ da maan zirigi suor la zug. Yʋ'ʋr kanɛ buon ye *Hasaacas* la yinɛ ziriga tʋmtʋmnib la ni na, ban da nɔki ba yʋda yiiga sɔbbiela la naami club la yʋ'ʋr bɛ 1931, dinɛ an H.A.S.A.A.C.A.S. ka ba yʋda la anɛ; Hammond, Amua Sakyi, Adotei, Allotey, Cann, Adoey nɛ Sackey.

Ba pamm da anɛ Accra Haerts of Oak sʋŋidib bɛɛ di'em di'emnam amaa ba tʋʋma la zug ka ba da tɔlisi keŋ Sekondi Takoradi. Amoah Sakyi da anɛ kootʋ saria kat ka ba da nɔk o ka o aan ba gbansɔbid. Cann mɛ danɛ lɔya.

Yʋ'ʋr la da tiak ye Sekondi Hasaacas bɔzugɔ ba da bɛnɛ Sekondi teŋin; ba da nɔki dindɛʋg si'imnam la ka aan ba mɛŋ si'im bɔzugɔ ba nidib la pamm da anɛ banɛ sʋŋid Accra Hearts of Oak. Yʋma bɛdigʋ nya'aŋ ba da tiaki ba si'im la nɛ, bɔzugɔ ba da si'im la da anɛ yinne nɛ Accra Hearts of Oak dim banɛ da dɛŋim mɔr dindɛʋg si'im la ka li aan ba bʋn la. Nɛ'ɛŋa zug Hasaacas dim da nɔki pielig, dɛn'ɛn nɛ zɛn'ɛʋg ka li aan ba si'im.

## Sekondi Hasaacas brand
Yʋma tusa ayi nɛ atan' la ni ka Sekondi Hasaacas Football Club da nɔki yʋri pɛɛs gbana ni yʋ'ʋm an academy ka an yiiga saŋa kan bɛ pin'iligin yɛlkuda ni, dinɛ anɛ puab team, Hasaacas Ladies Football Club la.

Ba da gɔsidnɛ nwɛ'ɛdib la yʋma ka pʋʋgini pʋdig academy la kɔ'ɔb-kɔ'ɔb under -12, -14 nɛ -17 yʋma, ka ba sʋŋ ka pa'al dasam paalis banɛ duod na nɛ ya'am la. 

Yʋma tusa ayi nɛ awai la nya'aŋ la, banɛ mɔr ya'am ka ba an yʋma piiga nɛ ayɔpoi la (under -17) nwɛ'ɛ-nwɛ'ɛdib la ba da sʋŋi ba ka ba keŋ tuon paae hali Malavands Football Club, ka banɛ da kpɛlim bɛdigʋ na nwɛ' Hasaacas Football Club la bɛ Division Three League la ni. 

Malavands team la nyaŋ yʋʋm kan la ni nɔɔ ka nwɛ' bɛ Division Two league bɛ yʋma tusa ayi nɛ piiga(2010 ) la ni saŋa, ka di da pa'al nyain bɛ 2nd division nwɛ'ɛb la ni. 

Dinɛ an HASMAL banɛ da tis total Secondi Hasaacas buudi la, team tita'ar la nwɛ'ɛbin, dinɛ an ladies' team, Malavands nɛ Hasaacas Academy la. 

Diniel Egyin da an ba kpɛɛm bɛ yʋma tusa ayi nɛ piiga nɛ ayuobu 2016 Ghanaian Premier League la saŋa.

## Zanbin
Dɛ'ɛm si'im kanɛ niet, club la tʋʋ piɛl nɛ wiiʋg nɛ dinɛ nwɛni bool la an dinɛ vɛnni tis boolnwɛ'ɛdib la wʋsa nɛ banɛ sʋŋid club la.

## Na'asi banɛ ka ba paam

### National titles

* **[[Ghana Premier League]]: 1**
** 1977
* **FA Cup: 1**
** 1985
* **[[Ghana Super Cup]]: 1**
** 1985

### Other GFA titles

* **SWAG Cup: 2**
** 1982–83, 1983–84
* **[[Ghana Telecom Gala]]: 1**
** 1988

### Continental titles

* **WAFU Cup 1**
** *Champion* – 1981–82
** *Runners-up* – 1982–83
* **African Cup Winners Cup: 0**
** *Runners-up* – 1980–81

## Tuongatib

* Herbert Addo (1982–1985)
* P.S.K. Paha (1985–1986)
* Emmanuel Quarshie (2001–2002)
* Kobina Amissah (2013 –2014)
* Benjamin Hayford (28 February 2020 – )
* Joseph Agyemang (23 August 2017 – )
* Yusif Basigi (1 November 2014 – 4 August 2016)

## Bɔɔnwɛ'ɛdib

### Banɛ nwɛ'ɛd nannana

## Nwɛ'ɛdib banɛ ka ba yʋ'ʋr yi

* daniel egyin - da an ba kpɛɛm bɛ yʋma tusa ayi nɛ piiga nɛ ayuobu 2016 Ghanaian Premier League la saŋa.

## Gbanvɛɛnsa